b"\n_START_ARTICLE_\nJordyn Wieber\n_START_SECTION_\nBiografia\n_START_PARAGRAPH_\nWiber va n\xc3\xa9ixer al juliol de 1995 a DeWitt, Michigan, EUA. \xc3\x89s filla de Rita i David Wieber i t\xc3\xa9 tres germans._NEWLINE_Wieber va comen\xc3\xa7ar a practicar gimn\xc3\xa0stica als tres anys. M\xc3\xa9s tard va ser seleccionada per al programa Silvertars. Amb deu anys es va classificar al programa ol\xc3\xadmpic Junior. En 2006 es va classificar per formar part de l'equip nacional.\n_START_SECTION_\nCarrera Junior\n_START_PARAGRAPH_\nAl febrer de 2009 va competir en la American Cup celebrada a Chicago. Va guanyar la competici\xc3\xb3 general individual amb una puntuaci\xc3\xb3 de 60.200. A l'agost d'aquest mateix any va sofrir una lesi\xc3\xb3 que li va impedir participar en la Visa Championships._NEWLINE_A l'abril de 2010 va competir al Pacific Rim Gymnastics Championships a Melbourne, on va guanyar el concurs individual complet amb una puntuaci\xc3\xb3 de 59.550 i va ajudar a l'equip nacional a aconseguir la medalla d'or en el circuit complet per equips. Al juliol va competir en el Covergil Classic en Chicago on va guanyar la competici\xc3\xb3 general individual amb una puntuaci\xc3\xb3 de 59.950. A l'agost es va lesionar el turmell en la Visa Championships.\n_START_SECTION_\n2011\n_START_PARAGRAPH_\nAl mar\xc3\xa7 va participar en la seva primera competici\xc3\xb3 com gimnasta professional en la American Cup celebrada a Jacksonville, Florida, on va guanyar el circuit individual amb una puntuaci\xc3\xb3 de 59.899._NEWLINE_Aquest mateix mes va participar en el trofeu City of Jesolo en It\xc3\xa0lia on va aconseguir la medalla de plata en el circuit individual quedant per darrere de la seva companya d'equip McKayla Maroney. A m\xc3\xa9s, va aconseguir la medalla d'or per equips amb l'equip nord-americ\xc3\xa0._NEWLINE_Al juliol va competir en el Covergirl Classic a Chicago. Va aconseguir el primer lloc en la prova de barres asim\xc3\xa8triques amb una puntuaci\xc3\xb3 de 15.200 i va compartir el primer lloc en la classificaci\xc3\xb3 de biga d'equilibri amb la seva companya Alicia Sacramone. Ambdues van aconseguir una puntuaci\xc3\xb3 de 15.200._NEWLINE_A l'agost va participar en el Visa Championship en Saint Paul, Minnesota. All\xc3\xad va guanyar la prova general individual de dos dies amb una puntuaci\xc3\xb3 final de 121.300 punts. Tamb\xc3\xa9 va aconseguir el millor lloc en barres asim\xc3\xa8triques amb una puntuaci\xc3\xb3 de 29.750, el tercer millor lloc en biga d'equilibri amb una puntuaci\xc3\xb3 de 29.900, i la primera posici\xc3\xb3 en l'exercici de s\xc3\xb2l amb una puntuaci\xc3\xb3 de 29.900._NEWLINE_A l'octubre va competir al mundial de gimn\xc3\xa0stica art\xc3\xadstica celebrat a T\xc3\xb2quio, Jap\xc3\xb3. Va contribuir en la vict\xc3\xb2ria de l'equip estatunidenca de la prova general per equips. A m\xc3\xa9s, va aconseguir la medalla d'or en el circuit complet individual amb una puntuaci\xc3\xb3 de 59.382. Tamb\xc3\xa9 es va classificar quarta en la prova de barres asim\xc3\xa8triques (14.500), tercera en la prova de biga d'equilibri (15.133) i sisena en la prova de s\xc3\xb2l (14.700)\n_START_SECTION_\n2012\n_START_PARAGRAPH_\nAl mar\xc3\xa7 va participar en la American Cup celebrada a Nova York on va ser campiona del circuit general individual amb una puntuaci\xc3\xb3 de 61.320. Aquest mateix mes, Wieber va competir al Pacific Gymanstics Championships a Everett, Washington. All\xc3\xad va participar en la vict\xc3\xb2ria de l'equip nord-americ\xc3\xa0 i tamb\xc3\xa9 va guanyar la prova general individual amb una puntuaci\xc3\xb3 de 61.050. A m\xc3\xa9s va quedar primera en l'exercici de s\xc3\xb2l (15.125) i sisena en la biga d'equilibri (13.700)._NEWLINE_Al maig va competir en el Secret U.S. Classic en Chicago. Es va classificar octava en la prova de barres asim\xc3\xa8triques (14.250) i primera en la prova de biga d'equilibri (15.000)._NEWLINE_Al juny va participar en la Visa Championship a St. Louis, Missouri. Va guanyar la competici\xc3\xb3 general individual amb una puntuaci\xc3\xb3 combinada de dos dies de 121.900 punts. En les finals per aparells, va quedar cinquena en la prova de barres asim\xc3\xa8triques (30.100), quinta en la prova de biga d'equilibri (29.750) i segona en l'exercici de s\xc3\xb2l (30.500)._NEWLINE_Al juliol va participar als Olympic Trials (proves de selecci\xc3\xb3 de l'equip ol\xc3\xadmpic) celebrats a San Jos\xc3\xa9, Calif\xc3\xb2rnia. Es va classificar en la segona posici\xc3\xb3 en el circuit individual per darrere de la seva companya Gabrielle Douglas. En la final per aparells, va aconseguir la quarta posici\xc3\xb3 en la prova de barres asim\xc3\xa8triques, tercera en la biga d'equilibri i segona en l'exercici de s\xc3\xb2l. Wieber va ser seleccionada per representar als Estats Units als Jocs Ol\xc3\xadmpics de Londres de 2012.\n_START_SECTION_\nJocs Ol\xc3\xadmpics de Londres\n_START_PARAGRAPH_\nA finals de juliol Wieber va participar en els Jocs Ol\xc3\xadmpics de Londres 2012 representant a l'equip de gimn\xc3\xa0stica art\xc3\xadstica dels Estats Units. En la qualificaci\xc3\xb3 individual va quedar quarta amb una puntuaci\xc3\xb3 de 60.032 punts, classificant-se per darrere de les seves companyes d'equip Gabrielle Douglas i Aly Raisman. \xc3\x80dhuc havent aconseguit una puntuaci\xc3\xb3 optima, no va poder participar en la final individual a causa de la normativa que restringeix la participaci\xc3\xb3 de dos atletes com a m\xc3\xa0xim en la final._NEWLINE_Wieber va participar en la final per equips on va guanyar la medalla d'or al costat de les seves companyes d'equip Aly Raisman, Gabrielle Douglas, McKayla Maroney i Kyla Ross. L'equip va ser sobrenomenat com Fierce Five (cinc fero\xc3\xa7os).Tamb\xc3\xa9 va participar en la final de l'exercici de s\xc3\xb2l on es va classificar setena amb una puntuaci\xc3\xb3 de 14.500._NEWLINE_Despr\xc3\xa9s de les Olimp\xc3\xadades Wieber va participar al costat d'un altre integrants dels equips de gimn\xc3\xa0stica art\xc3\xadstica i r\xc3\xadtmica dels Estats Units en un tour per tot el pa\xc3\xads.\n_START_SECTION_\nRetirada\n_START_PARAGRAPH_\nEl 2013 Wieber va signar un contracte de patrocini amb Adidas Gymnastics. A la tardor es va matricular en la Universitat de Calif\xc3\xb2rnia a Los Angeles per estudiar psicologia. A m\xc3\xa9s, \xc3\xa9s la coordinadora de l'equip de gimn\xc3\xa0stica art\xc3\xadstica femen\xc3\xad de la Universitat._NEWLINE_Al mar\xc3\xa7 de 2015 Wieber va anunciar la seva retirada de la gimn\xc3\xa0stica d'elit. Wieber va ser la primera de l'equip ol\xc3\xadmpic campi\xc3\xb3 Fierce Five a retirar-se de l'elit._NEWLINE_A l'estiu de 2016 s'anuncia que formar\xc3\xa0 part del  Kellogg's Tour Of Gymnastics Champions al costat de l'equip ol\xc3\xadmpic de gimn\xc3\xa0stica art\xc3\xadstica de 2016."